**Kitöltési Útmutató**

**Az Országos Hulladékgazdálkodási Ügynökség Iparfejlesztési Rendszerében kiadott pályázati adatlaphoz**

Pályázati felhívás azonosító:

**OHU-IFPR-2013-001**

Pályázati adatlap azonosító:

**OHU-IFPR-2013-001-IFPA-01**

**Budapest, 2013. december 23.**

Impresszum

Ezt a dokumentumot az Országos Hulladékgazdálkodási Ügynökség készítette, a 2011. évi LXXXV., a környezetvédelmi termékdíjról szóló törvény 21. § (1) bekezdés felhatalmazása alapján.

Az Országos Hulladékgazdálkodási Ügynökség jelen dokumentum magáncélú, oktatási, kutatási célú felhasználását korlátozás nélkül engedélyezi bármely felhasználó részére, azzal a megkötéssel, hogy a dokumentumból felhasznált részletet/elemet hivatkozási jelöléssel kell ellátni, melyben a pontos forrás azonosításra kerül.

A dokumentummal kapcsolatos minden egyéb felhasználási cél, különösképpen bármely pénzügyi, vagy más üzleti előnyt biztosító felhasználási cél tiltott. A dokumentumot e célok bármelyikéből kifolyólag harmadik fél részére átadni, értékesíteni kizárólag az Vidékfejlesztési Minisztérium írásbeli hozzájárulásával lehet. A dokumentum szerkezeti tagolásának, illetve felosztásának átvétele, felhasználása tilos! A törvény megsértése, illetve a szerzői jogok sérelme jogi következményekkel jár.

Kiadás

Budapest, 2013. december 23.

©2013 Minden jog fenntartva.

Tartalomjegyzék

Impresszum 2

Tartalomjegyzék 3

Táblázatok jegyzéke 5

Ábrajegyzék 5

Mellékletek 5

Rövidítések 5

Bevezetés 6

Formai követelmények 6

A pályázati adatlap egyes pontjainak kitöltése 6

1. A projekt kapcsolódása a pályázati felhíváshoz 6

1.1. A pályázati felhívás azonosító kódszáma 6

1.2. A pályázat címe 7

2. A pályázó szervezet azonosítása 7

2.1. A pályázó szervezet 7

2.1.1. A pályázó teljes neve 7

2.1.2. A pályázó rövidített neve 7

2.1.3. Gazdálkodási / jogi forma kód 7

2.1.4. Adószám 7

2.1.5. Bankszámlaszám 7

2.1.6. Statisztikai szám 7

2.1.7. Cégbírósági bejegyzés / bírósági nyilvántartásba vétel / vállalkozói igazolvány száma/önkormányzati törzsszám megadása 7

2.1.8. Főtevékenység megnevezése és TEÁOR száma 8

2.2. A pályázó székhelye 8

2.3. A pályázó postai címe 8

2.4. A pályázó hivatalos képviselőjének / képviselőinek (vezetője, aláírója) adatai 8

2.5. Kapcsolattartó személy (projekt menedzser) adatai 8

3. A projekt megvalósulásának helyszíne / helyszínei 9

3.1. A projekt megvalósulásának elsődleges helyszíne 9

3.2. A projekt megvalósulásának másodlagos helyszíne 9

4. A pályázat jellemzői 9

4.1. A pályázó fejlesztésben érintett tevékenységi kódjai 9

4.2. A projekt költségei 9

4.2.1. A projekt elszámolható költségei összesen 9

4.2.2. A pályázat igényelt támogatásának összege 10

4.2.3. A támogatás mértéke 10

4.3. A projekt időkerete 10

4.3.1. A projekt megvalósításának kezdete 10

4.3.2. A projekt megvalósításának befejezése 10

5. A pályázatban érintett fejlesztés engedélyeinek áttekintése 10

5.1. Az előkészítési fázis 10

5.2. Az üzembe helyezési fázisban szükséges engedélyek részletezése 11

6. A pályázat rövid szöveges összefoglalása 11

6.1. A pályázat által megvalósítani kívánt fejlesztés rövid összefoglalása 11

7. A pályázat részletes indoklása 11

7.1. A pályázat részletes indoklása, indokoltságának, várható igénybevételének, kihasználtságának bemutatása 11

8. A pályázat elszámolható költségeinek áttekintése 11

8.1. Költségek áttekintése 11

8.2. Források áttekintése 12

9. A pályázat során megvalósuló hulladékgazdálkodási fejlesztés jellemzői 12

9.1. Hulladékgyűjtés fejlesztési mutatók 12

9.2. Hulladék előkezelés fejlesztési mutatók 12

9.3. Hulladékhasznosítási fejlesztési mutatók 12

9.4. Létszámbővítési mutatók 12

10. A fenntartási időszakban vállalt indikátorok alakulása 13

10.1. A projekt indikátorok áttekintése 13

10.1.1. A projekt keretében alkalmazott munkavállalók létszáma Hulladékgyűjtés fejlesztési mutatók 13

10.1.2. Éves nettó árbevétel 13

10.1.3. Személyi jellegű ráfordítás 13

11. A pályázat fenntarthatóságával kapcsolatos információk rövid szöveges összefoglalása 13

11.1. A pályázat fenntarthatóságával kapcsolatos információk rövid szöveges összefoglalása 13

12. A pályázati fejlesztés eredményének köszönhető (csak a projektre vonatkozó) üzleti terv 14

12.1. A fejlesztésnek köszönhető eredmény 14

13. A pályázó üzleti tervének rövid, szöveges összefoglalása 14

13.1. A pályázó üzleti tervének rövid, szöveges összefoglalása 14

14. A pályázat biztosítékának bemutatása (csak biztosíték adására kötelezett pályázók esetén) 14

14.1. A pályázat biztosítékának bemutatása 14

15. Nyilatkozatok 14

Táblázatok jegyzéke

Ebben a változatban nincsenek táblázatok.

Ábrajegyzék

Ebben a változatban nincsenek ábrák.

Mellékletek

Ebben a változatban nincsenek mellékletek.

Rövidítések

A dokumentumban az alábbi rövidítések fordulnak elő:

|  |  |
| --- | --- |
| ÁFA | Általános forgalmi adó |
| HRSZ | Helyrajzi szám |
| IFPA | Iparfejlesztési Pályázati Adatlap |
| OHÜ | Országos Hulladékgazdálkodási Ügynökség Nonprofit Kft. |
| TEÁOR | Tevékenységek Egységes Ágazati Osztályozási Rendszere |

Bevezetés

A jelen kitöltési útmutató célja, hogy segítséget nyújtson a pályázók számára a pályázati adatlapon feltüntetett kérdések értelmezéséhez, és kitöltéséhez.

Formai követelmények

A pályázat magyar nyelven, kizárólag a pályázati adatlapon nyújtható be. A Pályázati adatlap sem tartalmában, sem alakjában nem változtatható meg függetlenül attól, hogy hagyományos, papír alapon történik a pályázat benyújtása. Kézzel írott pályázatok feldolgozására nincs lehetőség.

Kérjük, hogy a pályázati adatlap kitöltése folyamán mindvégig törekedjen a világos, könnyen érthető, tömör és pontos megfogalmazásra. A pályázati adatlapot hiánytalanul, minden kérdésre választ adva, minden rubrikát kitöltve és az előírt dokumentumok csatolásával kell benyújtani. Amennyiben úgy ítéli meg, hogy a pályázati adatlap egy adott kérdése nem vonatkozik az Ön pályázatára, kérjük a megfelelő helyen a „pályázatomra nem vonatkozik” megjegyzést bevezetni.

Az adatlapokban, ahol a karakterszám korlátozásra kerül, minden esetben a szóköz és az írásjel is karakternek számít. Az értékelésnél az értékelő csak a karakterszámon belül meghatározott tartalmat veszi figyelembe.

A pályázatban megadott információk

1. alapul szolgálnak a projekt értékelése során,
2. a támogatásban részesülő projektek esetében a Támogatási Szerződés mellékletét képezik,
3. alapul szolgálnak a projekt megvalósításának nyomon követése és ellenőrzése során.

A pályázati adatlap egyes pontjainak kitöltése

1. A projekt kapcsolódása a pályázati felhíváshoz
   1. A pályázati felhívás azonosító kódszáma

Jelölje meg a pályázott program betűjelét (OHU) és adja meg a pályázati kiírás számkódját (IFPR-2013-001). A pályázati kiírás számkódját a pályázati felhívás tartalmazza.

* 1. A pályázat címe

A projekt címe legyen rövid, tömör és legyen összhangban a projekt céljával, tartalmával! Maximum 250 karaktert adjon meg ebben a cellában.

1. A pályázó szervezet azonosítása
   1. A pályázó szervezet
      1. A pályázó teljes neve

A cégkivonatban, vállalkozói igazolványban/alapító okiratban szereplő „teljes” név.

* + 1. A pályázó rövidített neve

A cégkivonatban, vállalkozói igazolványban/alapító okiratban szereplő „rövidített” név.

* + 1. Gazdálkodási / jogi forma kód

A gazdálkodási forma kód azonos a statisztikai számjelen belül a 13-15. számjeggyel. A gazdálkodási forma kód a KSH elnökének a 9027/1993. (SK.13.) KSH közleménye alapján határozandó meg. Leggyakoribb kódok: 113 Kft., 129 egyéb szövetkezet, 211 Kkt., 212 Bt., 231 vagy 239 egyéni vállalkozó.

Jogi formakód nonprofit szervezetek vagy önkormányzatok esetében is releváns.

* + 1. Adószám

A vállalkozás/szervezet adószáma az előírásos formátumban.

* + 1. Bankszámlaszám

Ide a meglevő bankszámlái közül annak az adatait kell beírni, amelyen a projekt pénzforgalmát kívánja lebonyolítani. (Nem szükséges a projekt céljára külön bankszámlát nyitni!) Minimum 2x8 számjegy megadása kötelező.

* + 1. Statisztikai szám

A pályázatot benyújtó szervezet 17 számjegyű statisztikai számát kell beírni.

* + 1. Cégbírósági bejegyzés / bírósági nyilvántartásba vétel / vállalkozói igazolvány száma/önkormányzati törzsszám megadása

A pályázatot benyújtó szervezet cégbírósági, cégnyilvántartási vagy társadalmi szervezet bírósági nyilvántartásba vételi száma. Egyéni vállalkozó esetében vállalkozói igazolvány száma.

Önkormányzatok esetében a törzsszám megadása kötelező.

* + 1. Főtevékenység megnevezése és TEÁOR száma

A TEÁOR kódot (számot) a cégkivonatban vagy a vállalkozói igazolványban, vagy a statisztikain szám 9-12. számjegyeiben feltüntetett főtevékenység alapján kell kitölteni!

* 1. A pályázó székhelye

Ide a cégkivonatban, vállalkozói igazolványban, alapítói iratban szereplő székhely címét kell beírni!

* 1. A pályázó postai címe

Ide azt a címet kérjük beírni, ahova a hivatalos értesítéseket kéri küldeni!

* 1. A pályázó hivatalos képviselőjének / képviselőinek (vezetője, aláírója) adatai

Kérjük, hogy a cégkivonatban, vállalkozói igazolványban szereplő adatokat adja meg!

* 1. Kapcsolattartó személy (projekt menedzser) adatai

Kérjük, hogy azt a kollégát jelölje meg, aki a projekt megvalósításáért közvetlenül felelős lesz, ehhez a projekt vonatkozásában megfelelő szakmai felkészültséggel rendelkezik, és a projekt megvalósítás folyamatában kellő mértékben részt tud venni! A projekt menedzser lehet alkalmazott, és megbízott is. A projekt menedzser esetében is olyan e- mail címet adjon meg, amely lehetőség szerint elérhető, és folyamatosan használja. Az elektronikus úton megkapott üzenetek beérkezését követően minden esetben igazolja vissza a beérkezést az igen gomb megnyomásával.

1. A projekt megvalósulásának helyszíne / helyszínei
   1. A projekt megvalósulásának elsődleges helyszíne

Kérjük, adja meg a projekt megvalósulásának pontos helyszínét. A megvalósulás helyszínének azon cím számít, ahol a projekt során végzett fejlesztés a Számviteli Törvény szerint aktiválásra kerül. Amennyiben több helyszínen valósul meg, úgy kérjük az összes helyszínt megjelölni. Amennyiben a megvalósulás helyszíne / helyszínei nem rendelkeznek természetes címmel, úgy kérjük csak a helyrajzi számot (Hrsz.) tüntesse fel a település megjelölésével. Kérjük, jelezze azt is, hogy külterület/belterület.

* 1. A projekt megvalósulásának másodlagos helyszíne

Kérjük, adja meg a projekt megvalósulásának pontos helyszínét. A megvalósulás helyszínének azon cím számít, ahol a projekt során végzett fejlesztés a Számviteli Törvény szerint aktiválásra kerül. Amennyiben több helyszínen valósul meg, úgy kérjük az összes helyszínt megjelölni. Amennyiben a megvalósulás helyszíne / helyszínei nem rendelkeznek természetes címmel, úgy kérjük csak a helyrajzi számot (Hrsz.) tüntesse fel a település megjelölésével. Kérjük, jelezze azt is, hogy külterület/belterület.

1. A pályázat jellemzői
   1. A pályázó fejlesztésben érintett tevékenységi kódjai

Kérjük, TEÁOR szám szerint szíveskedjen megadni a fejlesztendő tevékenységet. Vállalkozások/egyéni vállalkozók esetében csak a cégkivonaton/egyéni vállalkozói igazolványon szereplő TEÁOR szám vehető figyelembe.

* 1. A projekt költségei
     1. A projekt elszámolható költségei összesen

Kérjük, hogy a 8.1. táblázatban bemutatott részletes költségvetés összesen oszlopának jobb oldali alsó összesen cellájában lévő számot szíveskedjen beírni. Amennyiben a két szám eltérést mutat, úgy a 8.1. táblázat összesen oszlopának jobb oldali alsó összesen cellájában lévő számot veszi figyelembe a pályázat bírálója.

* + 1. A pályázat igényelt támogatásának összege

Kérjük, hogy a Pályázati Felhívás 1.4. pontja alapján százalékban meghatározott támogatási mértékkel szorozza meg a projekt elszámolható teljes költségét.

* + 1. A támogatás mértéke

Kérjük, hogy a 4.2.2. pontban feltüntetett támogatási összeget ossza el a 4.2.1. pontban feltüntetett teljes költséggel, majd az így kapott értéket százalékos formában írja be a cellába. Felhívjuk figyelmét, hogy a Pályázati Felhívás 1.4. pontja szerint leírt támogatási mértékeknél magasabb támogatási mérték a pályázat automatikus elutasítását eredményezi.

* 1. A projekt időkerete
     1. A projekt megvalósításának kezdete

Kérjük, naptári napra pontosan tüntesse fel a dátumokat. Kérjük, vegye figyelembe a Pályázati Felhívás 3.6.1. pontjában, a megkezdettségre vonatkozó feltételeket.

A projekt befejezésénél vegyék figyelembe, hogy 2014.04.30-ig el kell számolni az Ajánlatkérő felé.

* + 1. A projekt megvalósításának befejezése

Kérjük, naptári napra pontosan tüntesse fel a dátumokat. Kérjük, vegye figyelembe a Pályázati Felhívás 3.6.1. pontjában, a megkezdettségre vonatkozó feltételeket.

A projekt befejezésénél vegyék figyelembe, hogy 2014.04.30-ig el kell számolni az Ajánlatkérő felé.

1. A pályázatban érintett fejlesztés engedélyeinek áttekintése
   1. Az előkészítési fázis

Kérjük, tüntesse fel, hogy a fejlesztésben érintett tevékenység végzéséhez jelenleg milyen engedély van a birtokában.

* 1. Az üzembe helyezési fázisban szükséges engedélyek részletezése

Kérjük, tüntesse fel, hogy a fejlesztés eredményeként létrejövő működésnek milyen engedélyeztetési kötelezettségei vannak, és várhatóan mikor állnak rendelkezésre az engedélyek.

1. A pályázat rövid szöveges összefoglalása
   1. A pályázat által megvalósítani kívánt fejlesztés rövid összefoglalása

Kérjük, adjon rövid, tömör összefoglalót a fejlesztésről a pályázatban érintett műszaki tartalom, technológia, innováció ismertetése, maximum 2000 karakterben.

1. A pályázat részletes indoklása
   1. A pályázat részletes indoklása, indokoltságának, várható igénybevételének, kihasználtságának bemutatása

Kérjük, szíveskedjen tényszerűen, számokkal alátámasztva kitölteni a táblát, maximum 4000 karakterben.

1. A pályázat elszámolható költségeinek áttekintése
   1. Költségek áttekintése

Kérjük, hogy a mellékletben beadandó árajánlatok alapján, a megvalósítás időszakának negyedéves megbontásával nettó értékben szíveskedjenek a táblázatot kitölteni a költségekkel, figyelembe véve Számviteli Törvény szerinti besorolással. Kérjük, vegyék figyelembe a Pályázati Felhívás 3.1. pont szerinti elszámolható költségeket és a 3.3. pont szerinti nem elszámolható költségeket.

A pályázó adóalanyiságától függően lehetőség van a vissza nem igényelhető ÁFA támogatására is.

* 1. Források áttekintése

Kérjük, hogy a források áttekintése táblázatban tüntesse fel pénzügyi tervét a projekt finanszírozására vonatkozóan. Kérjük, vegye figyelembe, hogy a Pályázati Felhívás szerint a támogatás feletti összeg 20%-a a pályázó által biztosított önerő kell legyen. A tagi kölcsönt az egyéb források között tudjuk figyelembe venni. Kérjük, hogy a források összegét forintban, és százalékos mértékben is adják meg. Felhívjuk a figyelmet, hogy a Költségek áttekintése 8.1.6. Összesen sorának Összesen oszlopában lévő számnak meg kell egyezni a Források áttekintése 8.2.5. (Ft) Összesen oszlopában lévő számmal.

**Ügyeljen arra, hogy az összes elszámolható költségnek és az összes forrásnak meg kell egyeznie, valamint arra, hogy a táblázatokban szereplő összegeket forintban, a százalékos értékeket 2 tizedes jegy pontossággal kiszámítva kell megadni!**

1. A pályázat során megvalósuló hulladékgazdálkodási fejlesztés jellemzői
   1. Hulladékgyűjtés fejlesztési mutatók

Kérjük, hogy a fejlesztés jellegének megfelelő mutató kiválasztásával a mutatószám megadását.

* 1. Hulladék előkezelés fejlesztési mutatók

Kérjük, hogy a fejlesztés jellegének megfelelő mutató kiválasztásával a mutatószám megadását.

* 1. Hulladékhasznosítási fejlesztési mutatók

Kérjük, hogy a fejlesztés jellegének megfelelő mutató kiválasztásával a mutatószám megadását.

* 1. Létszámbővítési mutatók

Kérjük, hogy a fejlesztés jellegének megfelelő mutató kiválasztásával a mutatószám megadását. Amennyiben nem tervez a projekthez kapcsolódóan létszám bővítést, akkor azt „0”-val jelölje.

1. A fenntartási időszakban vállalt indikátorok alakulása
   1. A projekt indikátorok áttekintése
      1. A projekt keretében alkalmazott munkavállalók létszáma Hulladékgyűjtés fejlesztési mutatók

Kérjük, hogy a 9.4. pontban megadott létszám bővítés összegét tüntesse fel. 2015. és 2016. évekre vonatkozóan adjon tervet a fejlesztés miatt alkalmazott munkavállalók számáról. A feltüntetett érték lesz a pályázat monitoring mutatója, ezért kérjük, alaposan gondolja át a megadott értékeket.

* + 1. Éves nettó árbevétel

Kérjük, adja meg a fejlesztés eredményeként várható többlet árbevételt. 2015. és 2016. évekre vonatkozóan adjon tervet a fejlesztésből származó árbevétel alakulásáról. A feltüntetett érték lesz a pályázat monitoring mutatója, ezért kérjük, alaposan gondolja át a megadott értékeket.

* + 1. Személyi jellegű ráfordítás

Kérjük, adja meg a fejlesztés eredményeként alkalmazottak személyi jellegű ráfordításának összegét éves szinten. 2015. és 2016. évekre vonatkozóan adjon tervet a fejlesztés miatt alkalmazott munkavállalók miatt felmerülő személyi jellegű ráfordításokról. A feltüntetett érték lesz a pályázat monitoring mutatója, ezért kérjük, alaposan gondolja át a megadott értékeket.

1. A pályázat fenntarthatóságával kapcsolatos információk rövid szöveges összefoglalása
   1. A pályázat fenntarthatóságával kapcsolatos információk rövid szöveges összefoglalása

Kérjük, hogy a pályázat által megvalósítani kívánt fejlesztés lezárását követően, a létrejött javak, folyamatok és egyéb eredmények fenntartásával kapcsolatos tervek bemutatását készítse el, maximum 2000 karakterben.

1. A pályázati fejlesztés eredményének köszönhető (csak a projektre vonatkozó) üzleti terv
   1. A fejlesztésnek köszönhető eredmény

Kérjük, a táblázatban szereplő eredménykimutatás szerinti adatok megadását. Kérjük, figyeljen arra, hogy a 10. táblázatban feltüntetett adatokkal összhangban legyen.

1. A pályázó üzleti tervének rövid, szöveges összefoglalása
   1. A pályázó üzleti tervének rövid, szöveges összefoglalása

Kérjük, adja meg a pályázat által megvalósítani kívánt fejlesztés üzleti tervének rövid szöveges bemutatását. Kérjük, szíveskedjen számszerűsítve bemutatni az üzleti terv számításait egységárakat és mennyiséget bemutatva, maximum 4000 karakterben.

1. A pályázat biztosítékának bemutatása (csak biztosíték adására kötelezett pályázók esetén)
   1. A pályázat biztosítékának bemutatása

Kérjük, mutassa be a pályázó által felajánlott biztosítékot (ingatlan esetén hrsz., becsült forgalmi érték, tulajdonviszonyok bemutatása, maximum 2000 karakterben.

1. Nyilatkozatok

**Felhívjuk figyelmét, hogy az adatlap végén található nyilatkozatok kitöltése minden egyes pont esetében kötelező! (Választási lehetőség külön jelezve van). A nyilatkozat teljes kitöltése, vagy az abban foglalt kötelezettségek teljesítése hiányában a pályázó részére támogatás nem nyújtható!**